c: text/html

text:
ORANJESTAD – Aruba Airport Authority N.V. (AAA) a cuminsa 2017 riba un nota positivo considerando e cantidad di pasahero y movecionnan di trafico aereo cu a wordo procesa den e prome fin di siman di 2017, conosi como “Super Weekend”. E prome fin di siman despues di Aña Nobo historicamente ta e temporada mas ocupa pa trafico di pasahero na Aeropuerto Internacional Reina Beatrix mirando e cantidad di pasahero cu ta yega y sali for di Aruba despues di e temporada di fin di aña. NoticiaCla.com mes a tuma nota cu cada 4 minuut un avion tabata aterisa riba p.e. diadomingo.
BON PLANIFICACION
Un biaha mas bon planificacion y coordinacion entre tur stakeholder, departamento y empleado na aeropuerto tawata sumamente importante pa asina por maneha e cantidad di pasahero y movecion di avion durante e weekend cu a pasa. Un poco mas cu 22.200 pasahero y 316 movecion di trafico aereo (tanto avionnan priva y comercial) a wordo maneha den e periodo di 2 dia. E operacionnan na e nivelnan mas halto di seguridad, hunto cu procesamento eficiente y efectivo di pasahero, a resulta den un experiencia positivo pa e miles di personanan biahando door di nos aeropuerto.
E resultadonan aki ta tuma un cantidad tremendo di coordinacion, planificacion y compromiso di parti di un cantidad di partner di aeropuerto, y e resultado di e fin di siman tras di lomba no lo por tabata posibel sin e esfuersonan di US Customs and Border Protection, Imigracion Local (IASA), Departamento di Border Police na aeropuerto, Douane di Aruba, Air Navigation Services Aruba N.V. (ANSA), Aruba Tourism Authority (ATA), e aerolineanan, e ground handlernan, Departmento di Transporte Publico (DTP), e taxistanan, operadornan di concession y F&B, ASAP Services, Total Services, FMSA, Universal Aviation FBO, Flexo, Aruba Security and Crime Prevention y e ekipo di AAA entre otro.
TEAMWORK
CEO di AAA Sr. James Fazio: “Ta di mira atrobe cu bon teamwork cu tur e partnernan di aeropuerto ta sumamente importante pa nos tin un Super Weekend exitoso. Tambe, e ultimo ekiponan tecnologico cu a wordo poni y e cambionan den nos facilidadnan na aeropuerto a yuda tremendamente pa atende e cantidad di pasahero den tempo record. E tabata impresionante pa mira cada empleado bai e extra miya pa sigura e servicio adecua na nos pasaheronan y mi kier gradici cada un persona cu a haci un diferencia durante e Super Weekend! E ta impresionante kico por wordo logra cu e focus y compromiso corecto. Bon trabou tur hende!” Fazio a finalisa bisando.
ORANJESTAD E ganado di e premio miyonario di Mini Mega, den combinacion cu Mega Plus di dia 20 di december, 2016, ainda no a bira conoci! E premio a wordo gana pa 1 persona, cual a cumpra e ticket di suerte na Lucky Mac, na Santa Cruz. E numbernan ganado ta 04-12-23-27 cu Mega Ball 14.
ORANJESTAD - Lotto, e loteria di Aruba a entrega un tremendo suma como premio di Lotto Di Dia na e hungado Cornelia V. El a gana 150.000,=, riba diadomingo 29 di december. E dia cu Lotto a dicidi di Los E Tiro di fin di aña y a manda e jackpot di Lotto Di Dia na su suma maximo, esta di 150.000 florin. Riba e dia aki garantisa Lotto a parti 150 mil florin. Cornelia a cumpra su numbernan di suerte, 01-03-09-17-23, na Bloemond Lottery.
ORANJESTAD - Empleadonan Senor Frog's ta confirma cu nan temor a bira realidad. Diadomingo pa medio di un comunicado, nan a 'kibra nan silencio' riba un caso cu a cuminsa aña pasa november. Manera cu e comunicado ta relata, tawata november aña pasa ora cu e trahadornan di Senor Frogs a uni, organisa y tuma paso pa asina proteha nan derechonan. Derechonan cu segun nan, a teme cu lo wordo trapa ariba dje pa parti di Senor Frogs y Grupo/Operadora Anderson di Mexico. "Despues cu e famoso Daniel Orosco a wordo nenga salida di Aruba, abogado Joselin Croes a presenta na nomber di Orosco y Grupo/Operadora Anderson" e comunicado ta sigui bisa. "A wordo haci yen di promesa y den official statements di su banda y entre otro cu e director/doñonan di Senor Frogs lo bin Aruba pa duna cara y regla cu e trahadornan. Na e momento ey tambe wordo bisa cu e trahadornan lo sigui haña pago en todo caso te ora cu e compania wordo declara failliet". Un suma chikito di placa a wordo manda pa paga e trahadornan te cu loke nan tawata debe nan prome cu nan a “cera” e quincenna pa november. Segun e trahadonan, a haci differente follow-up den december y awor na januari abogado Joseline Croes a informa cu su cliente lo no pone placa disponibel mas pa paga e trahadornan. E director/doñonan tampoco a bin duna cara. Recientemente segun un declaracion den medionan, departamento di impuesto a bende e inboedel di Senor Frogs na findishi. "Awor 32 persona a keda sin entrada y desapunta cu no a cumpli cu palabra cu a duna nan. Palabra cu a wordo duna y garantisa door di abogado Croes. Ta lamenta cu awor ta mustra cu e garantia cu a wordo duna tawata uno bashi" e comunicado ta sigui bisa.
ORANJESTAD -Renaissance Island, e beach destina primordialmente pa huespednan di Renaissance Resort y Renaissance Suites ta completamente renoba, y cla pa ofrece e bishitante un experiencia cu e por haya solamente riba e isla ey. "Un experiencia diferente" Tineke Lenters , gerente di e isla, ta bisa NoticiaCla.com. Ora cu e isla a pasa den algun momentonan dificil na october 2015 cu e candela cu a destrui e cushina completo y parti di e restaurant, nan no a sinta keto y mesora a tuma accion. Dentro di algun dia a habri e isla bek pa servicio, den diferente forma. Mes momento a mira esaki como un oportunidad pa haci cambio cu tabata necesario pa basta tempo caba. Entre nan, a renoba y expande e facilidad cu a kima. A añadi mas area di recreacion, ofrece mas servicio y asina duna e huesped aun mas motibo pa relaha totalmente den un ambiente completamente diferente.
ORANJESTAD - Den e luna di october 2016, e cantidad di placa den circulacion a subi cu Afl. 19,1 miyon te na Afl. 4.063,8 miyon, compara cu e luna anterior. Esaki a resulta for di un crecemento den tanto e activo domestico netto como e reserva di divisa netto di Afl. 16,0 miyon y Afl. 3,1 miyon, respectivamente. E subida den e activo domestico netto a surgi door di un crecemento di Afl. 17,3 miyon den transaccionnan no relata na credito y un caida di Afl 1,3 miyon den credito domestico. E expansion den transaccionnan no relata na credito a resulta for di crecemento den e asina yama “shareholders’ equity”, “premises and equipment” y “accounts receivables and prepayments” y un reduccion den “borrowings” como tambe transaccionnan di clearing. Credito domestico a mengua cu Afl. 6,6 miyon den credito bancario na e sector priva y un crecemento di Afl. 5,3 miyon den credito netto na e sector publico. E caida den credito bancario na e sector priva ta debi na bahada den credito na consumidor (-Afl. 10,2 miyon), cual a wordo parcialmente mitiga pa crecemento den hipoteca pa vivienda (Afl. 2,2 miyon) y credito na empresa (Afl. 1,4 miyon). E subida den credito bancario netto na e sector publico ta debi principalmente na un caida den depositonan di gobierno di Afl. 6,0 miyon. Di otro banda, e fondo pa desaroyo a subi cu Afl. 1,9 miyon. E expansion den reserva di divisa netto di e sector bancario ta debi na compra netto di divisa di Afl. 197,8 miyon for di publico, principalmente asocia cu turismo, trasferencia netto for di cuentanan den exterior di companianan local y inversion directo. Esaki a wordo parcialmente mitiga pa benta di divisa di Afl. 194,7 miyon na publico, primordialmente relaciona cu pago netto pa importacion di mercancia, otro servicionan y e asina yama “income account”.
ORANJESTAD - Definitivamente e situacion di Venezolano na Aruba a baha drasticamente aña pasa. Cifranan di october 2016 cu Banco Central a emiti e siman aki ta mustra esaki tambe. Na october 2016, e cantidad di turista a registra 76.491 bishitante, cual tabata 29,8 porciento (-32.533 bishitante) menos cu na october 2015. E caida aki a resulta principalmente door di bahadanan den e mercado di Latino Americano di 64,7 porciento (-30.862 bishitante) y e mercado Norte Americano di 3,2 porciento (-1.598 bishitante). Di otro banda, e mercado Europeo a registra un subida di 14,3 porciento (+1.037 bishitante). E caida den e mercado Latino Americano a wordo primordialmente causa pa menos den bishitante for di Venezuela (-30.975 bishitante of -76.7 porciento). E bahada den e mercado Norte Americano a resulta pa gran parti for di un reduccion di 3,6 porciento den bishitante for di Merca (-1.701 bishitante). E aumento den e mercado Europeo ta debi pa un gran parti na un crecemento di 52,3 porciento den bishitante for di Gran Britania (+753 bishitante). E cantidad di turista crucero a baha cu 24,7 porciento (-12.604 bishitante) te na 38.349 na october 2016, compara cu october 2015. E cantidad di barconan a registra un bahada, for di 20 na october 2015 pa 17 na october 2016.

robotstxt: allowed

filter: keep


text:
Archivo di October, 2013
ORANJESTAD (AAN): Diaranzon atardi algo prome cu 6’or a tuma lugar huramentacion di e 9 ministernan pa e gabinete Mike II. Esaki a sosode den Fort Zoutman den presencia di cantidad di famianan mas cerca di e candidatonan.
Drs Marisol Lopez Tromp como presidente di parlamento a firma e documento oficial pa asina e proceso di huramentacion por a sigui. Un pa un gobernador a huramenta cada minister. Despues di esey gobernador a hiba un discurso tambe.
Den e discurso tabata tin te hasta anecdotanan. Na final a brinda na e ocasion bunita aki y palabranan di gobernador te hasta tabata cu esnan cu a gana eleccion tabata tin un lema di campanja. Esaki tabata riba e “Bon Trabou Pero Ainda Falta”.
ORANJESTAD (AAN) – Drs. Marisol Lopez- Tromp, awor den fraccion di AVP, a keda elegi cu 13 voto na fabor, como Presidente di Staten pa e periodo 2013-2017, den votacion cu a tuma lugar diaranzon ultimo.
Matutino DIARIO a acerca e Presidente nobo di Parlamento unda el a elabora riba kico e reto aki ta nifica pe.
El a expresa cu e ta hopi contento di por a carga sosten di Parlamento cu gran mayoria, pa por eherce e funcion importante di Presidente di Staten.
El a subraya cu e posicion di Presidente di Staten ta e di dos mas importante na Aruba, despues di e funcion di Gobernador.
ORANJESTAD (AAN): Tur hende tabata pendiente ayeranochi di e resultado di e wega entre Red Sox y Cardinals. Tabata un fiesta total ora cu Red Sox a proclama campeon di Serie Mundial di Baseball 2013.
Despues di 95 aña sin celebra un serie mundial den nan stadion, e fanaticonan a celebra e momento historico aki. E ultimo biaha cu Red Sox a gana tabata dia 11 di September 1918.
ORANJESTAD (AAN) – Den entrevista cu Matutino DIARIO, señor Juan David Yrausquin cu tambe a abandona Parlamento diaranzon, a elabora riba su experiencia como miembro di Staten, y tin indicacion cu e lo bira Minister di Finanzanan.
Señor Juan David Yrausquin a expresa cu tabata un honor pe di por a sirbi pueblo di Aruba e ultimo cuater añanan den Parlamento, cu ta e Organo Politico mas halto despues di Gobernador.
El a expresa cu el a hiba campaña na aña 2009 pa drenta den Parlamento y el a cumpli cu su trabao cu hopi dignidad. Tambe el a drenta pa trece un cambio den e forma di hiba e maneho den Parlamento, y tur cu a sirbi e di ocho Parlamento por ta orguyoso pa e forma con e trabaonan a wordo desplega.
Sr. Yrausquin a subraya cu esaki ta e prome biaha den historia cu asina hopi cambio den leynan a bin acerca, como iniciativa di Parlamento, y di esey e ta hopi orguyoso.
Evelyn Wever-Croes
ORANJESTAD (AAN): Lider di MEP señora Evelyn Wever-Croes despues di su huramentacion den Parlamento a duna di conose cu fraccion di MEP lo hiba un oposicion fuerte y critico den Parlamento. Y na mes momento lo trece padilanti e solucionnan cu MEP a ofrece durante campaña.
“Nos tur por a mira con e gobernantenan cu awor ta boble na mando no tin un idea con pa soluciona problemanan serio di nos pais, y di otro banda nos si a brinda solucionnan practico pa yuda especialmente esnan mas vulnerable den nos comunidad.
Por ehempel e solucion di hydro cable pa baha bo gastonan di awa y coriente, elimina belasting riba pensioen di biehes pa alivia e peso financiero di nos grandinan y construccion di e school MAVO/HAVO na Noord, y despues un school MAVO na Paradera.
Desde oposicion nos lo sigui boga pa e e solucionnan aki keda realisa. Fraccion di MEP den oposicion no solamente lo controla y cuestiona gobierno, sino lo trece solucionnan tambe.
ORANJESTAD (AAN): Un celebracion masha bunita ta loke a tuma lugar dilanti di bestuurskantoor diaranzon anochi. Despues cu atardi a huramenta e ministernan hunto a sali for di Fort Zoutman pa cana bai direccion di Bestuurskantoor. Aki a subi scenario caminda cu lider di e gabinete Mike Eman a hiba palabra y dirigi su mes na tur esnan presente.
Na mes momento den forma official a drenta e area nobo di gobernacion cu ta pega cu e actual Bestuurskantoor.
Igmar Reyes di ATIA a menciona e sistema di Belasting tambe
ORANJESTAD (AAN): Aruba a haya un Gobierno nobo! E asociacion di Comercio, ATIA, ta spera cu e sistema di belasting y e produccion di nos sistema gubernamental, y tambe finanzas publico ta haya atencion.
Director di ATIA Igmar Reyes a felicita tur e ministers cu nan reto nobo y ta deseanan hopi exito. Na mesun momento el a felicita e representantenan di e organo mas halto cu ta parlamento, cu recientemente tambe a worde instala.
Awe despues di algun siman despues di eleccion un gobierno nobo a worde forma, y nos di ATIA ta spera cu nos por sigui cu e relacion y trabao di cooperacion.
ORANJESTAD (AAN) – Señor Alex Tromp ta otro di e parlamentarionan cu a sirbi fraccion di AVP, den su caso pa siete aña y mey, y cu awor ta retira for di Staten pa ocupa otro funcion, sea den sector priva of publico mes.
Den entrevista cu Matutino DIARIO, el a expresa cu tabata un honor pa su persona di a fungi como Parlamentario, funcion cu el a tuma pa reemplaza sr. Richard Visser ora cu el a tuma su retiro na Juni 2006.
El a expresa cu di curazon e ta bisa cu tabata un honor pa su persona experiencia esaki pa mas cu siete aña y mey, prome den oposicion hunto cu esnan cu despues a bira minister señor Mike Eman, lider di fraccion y den e ultimo constelacion sosteniendo gobierno.
Director drs. Annemarie Groot
ORANJESTAD (AAN) – Matutino a acerca señora Drs. Annemarie Groot, director di Departamento di Enseñanza, relaciona cu e rol importante cu e departamento aki tin durante e aña escolar.
Drs. de Groot a menciona cu Departamento di Enseñanza tin rol tras di cortina unda cu e lunanan cu school ta cera y tur hende tin vacacion, nan ta traha hopi duro, pa percura cu tur e rekisitonan ta cla pa school por cuminza smooth.
E dama a indica cu e aña aki tabata tin e asunto di asbesto cu tur hende a sigui y cu tabata di lamenta, pero si saca tur esaki afo, school a cuminza trankil y e maestronan tabata contento cu nan klasnan.
Segun Evelyn Wever-Croes:
ORANJESTAD (AAN) – Fraccion di MEP a sera aña parlamentario cu un sentimento mixto, ya cu a dispidi di un colega cu mas cu 30 aña den politica cu ta sr. Edison Briesen.
Asina e lider di MEP y awor lider di fraccion alavez, mr. Evelyn Wever- Croes, a declara den entrevista cu Matutino DIARIO.
Awor MEP ta cuminza un etapa nobo cu un fraccion grandi di siete parlamentario dedica y cu hopi animo pa lucha pa e causa.
E dama a subraya cu nan a prepara nan mes cu diferente training, y nan a reparti e trabao den diferente area.
Aruba ta den gara di Boston Red Sox
“Sigui ta un inspiracion pa nos hubentud”
ORANJESTAD (AAN): Semper ta resalta e cantidad grandi di persona na Aruba cu ta fanatico di New York Yankees y na momento cu Yankees cay afo di un torneo e fanaticonan di e deporte di baseball mes ta sigui e desaroyonan di e resto di e torneo, pero mayoria no ta pone mucho atencion mas.
Pero, awo cu Aruba tin nos prome hungado den World Series, nos comunidad, hasta nos ciudadanonan cu no ta fanatico di baseball ta siguiendo cada wega di Boston Red Sox. Aruba ta den gara di Xander Bogaerts y su ekipo!
Aruba tin un caso di un mucha di 5 aña cu ta adicto
ORANJESTAD (AAN): Universidad di Aruba a laga haci un investigacion riba e situacion di droga bao di nos muchanan. Den aña 2010 y 2012 Universidad di Aruba a haya un encargo di coordinatie drugs bestrijding, ex minister di Salubridad publico personalmente e tuma over e proyecto unda cu ex minister a duna ordo pa Universidad di Aruba caba cu e investigacion.
Segun Drs. Ing. Herbert Diaz cu a keda encarga cu e proyecto ta duna di conoce cu e investigacion ta importante pa Aruba. E investigacion cu a wordo haci ta focus riba e problematica di droga cu tin y cu ta creciendo. Na aña 1979 tabata tin un investigacion cu a wordo haci caba.
Loke ta existi ta un patronchi di alimentacion insaludabel
ORANJESTAD (AAN) : Rond mundo Cancer ta e malesa cu mas hende ta frecuenta. Tur esaki ta bin door di e sistema di bida cu un persona ta hiba. Investigacionnan a calcula cu por preveni tres tipo di Cancer si hende no huma mas.
Na momento cu bo ta huma no ta trata solamente di Cancer di pulmon, pero tambe por ta trata di leucemia mieloido agudo, Cancer di esofago (corocoro) di stoma y garganta di matrix. E miho decision ta pa un persona stop di huma. Sinembargo ta facil pa bisa un hende pa stop di huma, pero e no ta facil pa haci, pero tampoco e no ta imposibel.
E lo no retira di politica:
ORANJESTAD (AAN) – Den entrevista cu Parlamentario Independiente drs. Arondino Croes, cu a dispidi diaranzon for di e funcion aki, el a duna su comentarionan na Matutino DIARIO.
Parlamentario drs. Arondino Croes a menciona cu el a bay tres temporada caba den Parlamento pa un total acumula di cuater aña.
Parlamentario Arondino Croes a señala cu ora e partido den cual e ta milita no ta na mando e tarea ta hopi mas dificil cu si e ta den gobierno.
El a indica cu den un partido chikito manera nan tabata di cinco asiento, e trabao ta mas pisa pero esaki ta un reto, unda mester demostra su habilidadnan y capacidad como parlamentario.
ORANJESTAD (AAN); Diamars mainta Minister Otmar Oduber tabata presente hunto cu su demas coleganan minister (tanto actual como futuro) durante e huramentacion di e 21 miembronan cu lo representa nos poblacion den e di nuebe Parlamento di Pais Aruba.
Cu e huramentacion aki ta cuminsa un era nobo pa Parlamento di Aruba, unda lo sigui boga pa bienestar di nos dushi isla.


text:
Chavo del Ocho (TV serie)
Programa a cuminsa den 1971, despues cu e protagonista di e programa "El Chavo" (nomber cortico pa "chaval", cu ta termino Mexicano pa "chamo", "chico" of jovencito") cu a aparce hunto cu otro personahe, "La Chilindrina" di un cortometahe durante otro programa di television popular den Mexico. E programa aki tabata produci y dirigi door Enrique Segoviano. Na 1973 e programa a bira un serie semanal lo cua a cancela na 1980. For di e aña ey te cu 1992 tabatin segmento di programa di e serie Chespirito y for di 2006 ta pasando un serie anima.
Den cuminsamento, e programa tabata dirigi pa hende grandi, pero a resulta exitosamente cu e muchanan Mexicano tabata wak tambe; anto a dicidi pa redirigi e programa pa e muchanan. "El Chavo del Ocho" ta yama asina pasobra e programa a transmiti na e Canal Ocho di Mexico (XHTIM Canal 8, propiedad di Television Independiente di Mexico, di e grupo ALFA di Monterrey, Nuevo Leon, Mexico) cu antes lo a funciona cu Telesistema Mexicano (Televisa)pa transmiti pa e Canal de las Estrellas; tempo despues, e canal 8 a muda pa canal 9 (Galavisión) di Mexico pa e cambiamento den e asignacion di e spectro radioelectrico. Finalmente, pa evita e mal comprondemento di e nomber "del ocho", y pa referencia pa e antiguo compania di television (canal 8), a dicidi pa el chavo lo transimiti pa e departamento number 8*. Hopi hende ta kere cu e personahe Chavo ta biba den un ton, sin embargo ta existi un par di capitulo unda Chavo a menciona cu e ta biba den un apartament number ocho (e luga aki nunca a mustra den e programa).
Tin un buki cu yama "El Diario del Chavo del Ocho" skirbi pa Roberto Gomez Bolaño na unda e ta aclara e hecho di su personahe cu ta biba den un apartament. Sin embargo seguramente Bolaños kier a crea cierto diferencia tocante e punto aki pa mustra cu Chavo den e ton.
Kontenido
Argumento[editá | editá fuente]
El Chavo del Ocho ta un storia di un mucha werfano y hopi humilde, cu hopi hende conoce simplemente mane El Chavo, cu ta biba den e bario di e Ciudad di Mexico, den e apartament number 8, y cu tin su "secreto scondi" den e ton situa na e patio principal di e bicindad. Eynan, e meste biba cu su bisiñanan ,unda semper tin situacion dushi pa pasa. Den dje ta mustra e balo mane e honra, humildad y e solidaridad di su prohimo.
Popularidad[editá | editá fuente]
E programa tawata masha conoci pa Latino America y p'e comunidad cu ta papia Spaño na Estados Unidos, Spaña, specialmente Andalucia for 1995 hopi hende tawata mira e programa. Na Argentina, Chile y Peru, Ruben Aguirre hunto cu Carlos Villagran a haci un circo pa pasa pret den hacimento di nan personahe. Ramon Valdes a haci hopi bishita na Peru, pa haci su show p'e muchanan.
Den Brasil, nan a traha un wega di hunga di e El Chavo y di e El Chapulín Colorado. E programa ta televisa pa SBT den cuminsamento di aña 80. Esaki tawata masha popular, apesar di e idioma cu nan no tawata compronde, nan a traducie algun pa Portugues. Na Venzuela nan a transmitie door Radio Caracas Televisión den e añanan 70, cuminsamento di aña 90. El a wordo transmiti door Venevisión y cu te dia di djawe e ta sigui pasa cu un sintonia masha halto mes.
Escenario[editá | editá fuente]
Principal[editá | editá fuente]
- El patio principal de la vecindad: aki ta tuma tur e actonan importante, aki bo ta haya e baki (ton) di Chavo. Un gang cu ta entre e cas di Don Ramón y doña Cleotilde ta e otro cura. Tambe nan yeg'i di pasa e "di tres cura" cu bo por a wak via e hekinan, pero nunca mas a pasa nan.
- La escuela: Aki ta duna les door El Profesor Jirafales. Tur e muchanan ta den un klas. Den algun ocasion bo por a wak e cura di scol y tambe park.
- El restaurante de Doña Florinda o La Fonda: Doña Florinda a cumpra un tereno, unda el a bira un restaurant luhuso (segun e). Doña Florinda semper tawata cambia e plachi di baño di homber y muhe, e unico baño den e restaurant. Den un par di episodio, a pasa e cushina di Doña Florinda.
Secundario[editá | editá fuente]
- La calle: Eacera ta mustra den e show, eynan El Chavo ta bende juice (aguas frescas ) y corant. Den e temporada di 1979 ta parece den e caya un feria. Algun episodio ta pasa den e kapsalon unda Don Ramón ta traha y otro na un park. Tawatin capitulo unda tur e personahenan a bay cinema (bioscop).
- El departamento de la escalera: E apartament subiendo e trapi (cu hopi number di apartament), a biba varios personahe: Doña Eduviges Fajardo (la loca de la escalera), Gloria y Paty (den varios capitulo) y Jaimito el Cartero (Haimito Hibado di Carta). Bandi di e hogar no tin nada mas cu un tanki di awa.
- La casa de don Ramón: Hopi capitulo a wordo graba paden di e cas di Don Ramón. E camber di La Chilindrina tambe a parece den varios episodio, manera ora e Chilindrina tawata malo, cu ta unico camber di e cas, tambe e bentana di dicho camber tawata ubica na e cura grandi unda habitualmente ta e "El Otro Patio". Eynan tawata drumi La Chilindrina mientras cu Don Ramón tawata drumi riba e sofa. Tambe tin un baño cu nunca a yega di wak, solamente ora e ta wordo menciona. E cushina di Don Ramón a yega di parece den e episodio di Los Espíritus Chocarreros, ora Quico a sconde di Doña Cleotilde mientras cu e, Doña Florinda y Don Ramón tawata haci un ritual di spirito den e sala.
- La casa de doña Florinda: Aki a realisa hopi capitulo entre otro e special di Pasco. E camber di Quico ta parece den e capitulo un ta recorda momento mientras el Profesor Jirafales, Quico y Doña Florinda ta wak album di potret di Quico ora e tawatin 3 aña. Doña Florinda ta drispidi di su casa Don Federico dilanti di su yiu, no ta conoce si camber menciona ta di cas di bario, ya cu den e prome capitulo, unda Don Ramón tawata biba den e apartament number 14.
- La casa de doña Cleotilde: E cas aki nunca a wordo mira durante e serie, cu excepcion di e muchanan ora nan a imagina cu nan a drenta. Pero durante e serie Chespirito (1980-1995) si a yega di wak paden dos biaha: den e Espíritus Chocarreros (1982) y den Todo Queda en Familia (1982).
- La casa del Señor Barriga: E cas aki no tawata ubica denter di e bario, tur a muda den e cas aki a causa di reparacion cu nan meste a haci den bario. E luga habri di e camber denter di e cas tawata mes cos di mudamento di apartament den e bario.
Cita y frase famoso[editá | editá fuente]
Chespirito a crea palabra y frase cu awendia ta wordo uza den e idioma Spaño, den Ciudad di Mexico y otro ciudad di Latino America, specialmente Brazil:
- ¡Tenía que ser el Chavo del Ocho! (Meste ta El Chavo Del Ocho trobe!): regularmente uza pa tur e victimanan di Chavo su jokenan, eror of malcomprondemento, specialmente Señor Barriga.
(Portugues: Tinha que ser o Chaves de novo!)
- Fue sin querer queriendo... (No ta pa malo m'a hacie/mi no a hacie cu intencion...): usualmente uza pa Chavo ora e haci algo robes.
(Portugues: Foi sem querer querendo...)
- ¡Vengo a cobrar la renta! (M'a bin cobra e huur!): generalmente bisa pa Señor Barriga na su residentenan (frecuentemente cu Don Ramón, cu debe diescuater luna sin paga e huur) como su obhetivo principal na su binimento na vecindad.(Portugues: Vim cobrar o aluguel!)
- ¡Fíjate, fíjate, fíjate, fíjate! (Cos serio 4x): un frase cu Chilindrina ta uza tur biaha ora e ta haci joke of pa tapa su gañamento.
(Portugues:Pois é, pois é, pois é, pois é!)
- ¡Ay, Chavo/Quico, lo que tienes de bruto, lo tienes de bruto! (Ay, Chavo/Quico, loke bo tin di domheid, bo tinie di dom!): La Chilindrina ta bisa e cita aki (cu tono di iritacion) na El Chavo of Quico ora e fada of ora e mira nan haci co'i idioot cu ta masha simpel mes of ora nan ta interpreta eroneamente. E mucha muhe aki, tin biaha den momento straño, ta uza e cita aki pa compara mucha homber di nan 'falta di inteligencia pa iguala algo di nan burlamento , manera "vies", "dom", "mongol", "suf" etc.
(Portugues: Ai, Chaves/Quico, o que você tem de burro, você tem de burro!)
- Es que no me tienen paciencia... ("Cos ta cu bosonan no tin pasenshi pa mi..." ): uza pa El Chavo ora e tin cu splica di malcomportacion.
(Portugues: Ninguém tem paciência comigo!)
- ¡No me simpatizas! (No fada mi!/mi n' gusta bo! [literalmente: no simpastisa mi!]): uza pa Quico ora nan a dal e if ora e rabia cu un hende.(Portugues: Você não vai com a minha cara?)
- ¡Ah bién, entonces así! (Bon, asina si!): Quico ta bisa esaki (normally in a concordance tone) despues cu nan splic'e algo cu e no a compronde prome of algo cu el a bruha of (mas tanto) ora e piadosamente kere algo malo of algo cu nan a gañ'e, generalmente bisa pa El Chavo of La Chilindrina, pa ta completamente corecto sin niun chens di haci fout.
(Portugues: Ah bom, então assim sim!)
- ¡Que cosas, nó! (ki cos no!): bisa pa Quico generalmente despues ora e haci algodom y sinti su mes malo/berguensa ora e 'victima' keda wak e pa su eror kens cu el a haci. E cita aki ta bisa hopi bes directamente na su victima su cara di nors.
(Portugues: Que coisa, não?)
- ¡Eso, eso, eso! (3x lit. asina mes, asina mes, asina mes!): hopi bes bisa pa El Chavo ora un hende tuma su palabra over, e ta move su dede di mustra ariba y abou.
(Portugues: Isso, isso, isso, isso!)
- ¡Bueno, pero no se enoje! (Ok, pero bo n' tin cu rabia! [literalmente: bon, no rabia!]): El Chavo ta bisa esaki den un tono suplicante ora nan rabia cu ne.
(Portugues: Tá bom, mas não se irrite!)
- Se me chispoteó... (Sorry, m'a faya [literlmente. m'a lag'e slip...]): El Chavo ta bisa esaki den un tono repenti ora nan a haya sa cu el a papia algo malo di un hende. (mas tanto Professor Jirafales).
(Portugues: É que me escapuliu!)
- ¡Mírelo, eh! ¡Mírelo, eh! ¡Mírelo, eh! (Ta kico!, an? [literalmente: wak e, wak e, wak e!]): Ñoño ta bisa esaki (mas tanto den klas) ora nan ta haci un chansa cu ne; mas tanto esun cu a bisa tawatin e culpa.
(Portugues: Olha ele, hein! Olha ele, hein! Olha ele, hein!)
- ¡Ay, cállate, cállate, cállate, que me desesperas! (Ay om, sera bo bo boca, bo traha riba mi nervio!): uza pa Quico ora Chavo of otro hende ta papia cu ne of strob'e ora e ta hunga/haci algo. Hopi bes e ta grita ora den e discucion entre otro hende na mes momento. (Portugues: Ai, cale-se, cale-se, cale-se, você me deixa louco!)
- ¿Qué pasó? ¿Qué pasó? ¡Vamos ahi! (K'a pasa? papia!: e frase aki uza pa Don Ramón ora e ta sinti cu nan a insult'e.
{Portugues: Que que foi? Que que foi? Que que há!)
- ¡Toma! (Tuma!): uza pa Don Ramon cada momento cu e rabia e ta dal Chavo su cabes consecuentemente hayando un cant'i man pa Doña Florinda ora e ofendele of haci algo contra su yiu, Quico.
(Portugues: Toma!)
- Y no te doy otra nomás porque... (Mi no t'ey duna bo otro mas paso...): uza pa Don Ramon despues di a dal Chavo su cabes, normalmente e no ta caba e frase, pero e ta cab'e cu algo pret di su wela.
(Portugues: Só não te dou outra porque...)
- Yo le voy al Necaxa... (Mi ta pa Necaxa...): uza pa Don Ramon ora e no ta compronde e hende su idea.
(Portugues: Meu negócio é futebol...)
- Me doy... (M'a fada...): uza pa Quico despues di tende co'i pret of algo ridiculo cu tin haber cu un tema. Quico ta wak directamente publico ora e bisa esaki.
(Portugues: Não deu.../Licença...}})
- ¡Ta, ta, ta, ta... TA!: experesion rabia pa Professor Jirafales ora e ta perde pasenshi.
(Portugues: Tá, tá, tá, tááá, TÁ!)
- ¡No soy Maestro, ni me apellido Longaniza! ¡Soy Longaniza y me apellido Maestro... Digo, ¡Soy Maestro y me apellido Jirafales! (Mi no ta Profesor, ni fam Worst! Mi ta Worst y mi fam ta Profesor... Mi kiermen, Mi ta Profesor y mi nomber Jirafales!): Professor Jirafales ta bisa bisa esaki ora nan yam'e "Maestro Longaniza", y e tambe ta bruha y haci fout tambe, djey e ta bis'e corectamente,.
(Portugues: Não sou Professor, nem meu nome é Lingüiça! Sou Lingüiça e meu nome é Professor... digo, eu sou Professor e meu nome é Girafales!)
- Ahora sí te descalabro los cachetes! (Awo si, faya bo haya!. [literalmente: awo mi ta bay letterlijk kibra bo couchinan pa bo!]): El Chavo ta bis'e cu hopi rabia ora e ta bay dal Quico.
(Portugues: Agora sim eu vou te partir essas bochechas de buldogue velho!)
- ¡Vámonos, Quico/Tesoro! ¡No te juntes con esa chusma! (Ban, Quico/Mi yiu! No cana cu e spuisnan!): Doña Florinda generalmente ta bisa esaki na Don Ramón despues di a pas'e un cant'i wanta, intentando pa dal Quico (cu despues ta completa e sitacion cu un frase, mira abou).
(Portugues: Vamos, Quico/Tesouro! Não se junte/misture a essa gentalha!)
- ¡Sí, mami! ¡Chusma, chusma! (Si, ma! Spuis, spuis!): general,emte complimentando Doña Florinda su frase na Don Ramón, Quico ta stoot Don Ramón dilant na style di boxing, lagando e rabia.
(Portugues: Sim, mamãe! Gentalha, gentalha!)
- ¡Y la proxima vez, vá... con su abuela! (Otro biaha, bay... cu bo wela!): uza pa Doña Florinda na Don Ramón despues di a pas'e un wanta, bisando e pa "haci mescos" cu su wela enbes di "haciele" contra Quico.
(Portugues: E da próxima vez, vá... com a sua avó!)
Critica[editá | editá fuente]
- Actualmente, un cantidad di mayor di famia y pedagogo den Latino America, unda ta transmiti e programa aki mas ta protestando pa su contenido di violencia y insulto entre e personahenan. E cant'i wantanan di Doña Florinda na Don Ramón y otra persona y e gedal na Chavo y na su yiu "La Chilindrina" (sotament'i chanchan, halament'i cabey, etc.) y e kinipimento na Quico tambe pa e rason ey cu Doña Florinda ta dal e.[2]
- Tambe el a wordo censura pa motibo di desintegracion den e famia, ya cu El Chavo del 8 ta bisa cu e ta yiu sin mama y tata, Quico cu no tin tata, La Chilindrina cu no tin mama, Ñoño cu nunca mas ta wak su mama, tampoco e mayornan di Popis y Doña Cleotilde cu no ta casa y mucho menos cu no tin yiu.
- Casi tur e miembronan di e cast tawatin desacuerdo, cu a caba den un separacion di otro, y probablemente tambe enemistad. Manera e caso di Chespirito cu Carlos Villagrán, María Antonieta de las Nieves, y, probablemente, Ramón Valdés, cu a bay na 1979, probablemente pa motibo di salario of paso no kier tawata parti di e cast cu tawatin malcontento entre e actornan y na 1978 pa rason hopi sensibel.
- Durante e ultima bishita di Chespirito na Perú den juli 2008, Carlos Villagrán a comenta masha ofensivo, na unda cu Roberto Gómez Bolaños a yega di traha cu narcotraficado[3], e noticia aki a wordo ignora y rechasa pa Chespirito[4], poco dia despues Carlos Villagrán cu a bisa esaki no ta berdad.[5]
Problemanan entre e actornan[editá | editá fuente]
- Carlos Villagrán tawata t'esun prome cu a bandona e cast debi na e problemanan di indool personal[6] , na final di e temporada di 1978. Solamente Doña Florinda ta haci referencia di su ausencia, den e prome capitulo di 1979 (El cine). Segun su palabra, el a bay for di bario pa bay biba cu "su tía la rica" (tanta e rico), pa no ta mas entre "la chusma" (spuis). Niun hende mas ta papia over di Quico. Otro rason segun redashi di hende cu e tawatin un relacion di amor cu e actiz Florinda Meza, aunke no proba si ta berdad y parce Roberto Gómez Bolaños a rabia di esey. Ta bisa mescos tambe cu e actriz María Antonieta de las Nieves y Roberto Gómez Bolaños, ya cu e actriz ta interpreta La Chilindrina a nenga e redashinan aki den un entrevista.
- Ramón Valdés a retira na 1979, despues di Villagrán, cu a tuma e luga "Doña Nieves", parte di su rol humoristico ta tuma luga di cierto forma cu e yegada di Raúl "Chato" Padilla (kende el a yega di traha cu Chespirito y El Chanfle), den su personahe di "Jaimito el cartero" (Haimito Hibado di Carta), cu na cuminsamente tawata un personahe hopi mas secundario. Padilla y Valdés hamas a parece den mes escena di programa, aunke nan a ofrece caracterisacion diferentes den su personahe. Valdés bin bek n'e programa na 1981, hayando bek su personahe di Don Ramón den El Chavo. Ora el a bolbe, e personahe di Jaimito el Cartero y Doña Nieves a disparce, mescos cu nan a restora di Doña Florinda. Nan a bolbe graba scirpt bieu de e serie di añanan 70. Sinembargo, e mes aña ey Don Ramón a retira di e programa atroba na cabamento di 1981. Pa hustifica su salida, La Chilindrina a comenta na Doña Florinda cu "el a biaha afo... y el a bisa cu e no ta bin bek te ora e haya un bon trabou"..[7] Den 1982, Jaimito y Doña Nieves a bin bek y a tuma e luga di Don Ramón.
Entre 2002 y 2005 a sisti un proceso legal haci pa Chespirito pa preveni cu María Antonieta de las Nieves uza e nomber di "La Chilindrina". E proceso a caba den bon termino[8], pero na 2006 e personhe, "La Chilindrina" a wordo saca for di e serie anima. Na 2010 Chespirito a bolbe demanda María Antonieta de las Nieves pa supuesto uzo indebi di e personahe di "La Chilindrina".[9]
Finalmente frusta[editá | editá fuente]
Roberto Gómez Bolaños a bisa den bishita na Peru na 2008, cu final di espisodio di "El Chavo del Ocho" lo tawata un serie hopi tragico, unda Chavo ta wordo mata door di un tren salbando un mucha.[10]Esey tawata e decision final, pero yiu di Gomez cu ta un psicologo a adverti pa no hacie ya cu e show t'asina conoci bou di e muchanan por tuma un actitud asina grave te hasta por comete suicidio.[11]
Otro idioma[editá | editá fuente]
- Estados Unidos, Reino Uni, Australia, Irlanda y Canada
- idioma Ingles: The Kid From 8
- Brazil
- idioma Portugues: Chaves
- Alemania y Austria
- idioma Aleman: Der Junge aus der 8
- Hulanda
- idioma Hulandes: De Jongen van Nummer 8
- Aruba, Corsou, Sint-Maarten y isla-BES
- idioma Papiamento / idioma papiamentu: E Mucha di Number 81
- Italia
- idioma Italiano: Cecco Della Botte
- Quebec y Francia
- idioma Frances: (le grosse huit)
- Aunke nunca bin un traduccion na Papiamento/papiamentu, toch nos ta expres'e asina.
Wak tambe[editá | editá fuente]
- El Chapulín Colorado (Papiamento/papiamentu: Tiracochi Cora)
- Chespirito
- El Chavo (serie anima)
Otro link[editá | editá fuente]
Lista di fuente[editá | editá fuente]
- ↑ Youtube - La casa del Sr. Barriga
- ↑ http://www.orizabaenred.com.mx/cgi-bin/web?b=VERNOTICIA&%7Bnum%7D=36440
- ↑ http://www.lasnoticiasmexico.com/118603.html
- ↑ http://www.eluniversal.com.mx/notas/520641.html
- ↑ http://www.elsiglodetorreon.com.mx/noticia/363396.html
- ↑ Carlos villagrán habla de envidias y celos en El Chavo del 8 - terra.com
- ↑ Youtube - Justificación de la partida de Don Ramon en 1981
- ↑ La Chilindrina y Chespirito amigos como siempre
- ↑ Chespirito recurre a tribunales para detener a 'La Chilindrina'
- ↑ http://enlinea.pe/1554/chavo-8-iba-morir-atropellado-ultimo-capitulo
- ↑ http://www.terra.cl/entretencion/index.cfm?id_cat=2471&id_reg=995922


text:
Archivo di February, 2012
Relaciona cu construccion, ampliacion y renobacion di Hospital
ORANJESTAD (AAN): Den oficina di Conseho di Ministro a tuma lugar firmamento entre SOGA (Stichting Onroerend Goed Aruba), AIB y Buro di Arkitecto Bermello, Ajamil y Partners. Esaki a sosode den presencia di Minister di Infrastructura, Integracion y Medio Ambiente Benny Sevinger, Minister di Salubridad Publico y deporte Richard Visser, director medico y financiero di dr. HOH respectivamente Falconi y de Kool, miembronan di SOGA y conseheronan di tanto Gobierno como hospital.
Den nan un atracador busca na Aruba:
ORANJESTAD (AAN): Kustwacht a evita un contrabando di 11 hende cu kier a drenta nos isla den forma clandestino. Tabata den oranan di marduga dialuna cu a capta un señal riba radar. Mesora e unidad di kustwacht a move den direccion di e boto y a bin topa cu esaki yegando costa di Aruba. A bay over na obliga e boto desvia mesora direccion di waf na Savaneta unda kustwacht tin su base. Tur 11 ilegal cu kier a drenta Aruba a keda deteni. E capitan y su ayudante tambe a keda deteni. Awor e ley a cambia y contrabando di hende tin castigo riba dje. Tin varios hende cu a yega di worde sentencia den pasado pa e mesun tipo di contrabandonan aki.
Minister de Meza despues di reunion den fin di siman
ORANJESTAD (AAN): Durante un conferencia di prensa Minister de Meza a amplia riba e deliberacionnan riba refineria Valero cu a tuma lugar fin di siman pasa. Minister a splica cu na luna di December Gobierno a worde informa door di e ehecutivo mas halto na San Antonio di e situacion sumamente precario di e refineria di Aruba. “E situacion di petroleo ta uno masha dificil riba mercado internacional cu tin su efectonan pa economia y mercado di Aruba tambe”, de Meza a bisa. Si compara productonan di diez aña pasa cu awe, por mira un diferencia evidente. De Meza “Esaki ta dificil y dramatico pa e mercado di Aruba. No tin un pais na mundo su so cu por controla esaki, ya cu tur hunto ta participe na e prijs halto di crudo.
Ministerio Publico
ORANJESTAD (AAN): Relaciona cu e accion di detencion di Cuerpo Policial di Aruba riba 20 di Februari 2012, caminda dos sospechoso a fayece, Ministerio Publico ta informa cu e restonan mortal di e personanan aki a worde entrega na e famianan.
Ministerio Publico ta considera ademas importante pa informa cu den e auto den cual e sospechosonan cu a fayece tabata sinta riba e dia en cuestion, a worde haya diesdos (12) kilo di cocaine.
ORANJESTAD (AAN): Ambos sospechoso den e caso di ficha di Casino na Crystal ta keto bay sera. E cantidad di fichanan cu e empleado a coy ta bastante. A haya un total di 68 ficha di 100 dollar cada uno den saco di carson di e empleado. Ademas di esey el a duna un persona cliente den casino un total di 13 ficha.
E dos sospechosonan ta Edsel R kende ta traha mas cu 20 aña den e casino y Ebby S kende ta e hungador y ta conoci den e mundo di seguro na Aruba.
E trahador di Casino ultimo dianan a cuminsa actua straño. E tabata actuando manera un hende cu no ta 100% bon di cabez. El a bay asina leu pa coy ficha sin mas hinca den su saco. Te hasta el a duna e hungador den casino e 13 fichanan.
Hobennan entre 12 y 19 aña bayendo school secundario!
ORANJESTAD (AAN): Departamento di Salud Publico kier informa pueblo di Aruba cu Youth Health Survey 2012, un investigacion bou di nos hobennan cu ta bay school secundario, organiza pa Ministerio di Educacion y Justicia, Ministerio di Salud Publico y Deporte y Organizacion Pan Americano di Salud (PAHO) lo cuminsa awe diamars dia 28 di februari 2012 na EPB Hato y EPB Santa Cruz. E investigacion ta pa haya sa mas di comportacion, actitud, conocemento y percepcion di hobennan entre 12 pa 19 aña di edad, relacion entre nan, relacion familiar, salud sexual, HIV, uzo di substancia, uzo di servicio di salud, salud social y mental, nutricion, higiena, actividad fisico, ambiente escolar y salud dental. E investigacion lo tuma luga na school, durante ora di school.
ORANJESTAD (AAN): Polisnan di Team Palm Beach, diadomingo atardi a bay na un high rise hotel relaciona cu ladronicia. Na e hotel, polisnan a atende e señora di inicialnan T.A.D. di 31 aña naci na Jamaica y biba na Aruba.
E señora a declara, e dia en cuestion a worde horta 1600 Florin for di su tas y e ta desea di entrega keho.
ORANJESTAD (AAN): Dialuna den oranan di merdia pasa di 12 or na e T-kruising dilanti Codemsa na Cumana a sosode un accidente. Un persona a resulta levemente herida.
Na yegada di patruya ta constata cu e pickup blanco di Total Cleaning Services e chauffer no a duna preferencia na e Sentra biniendo di pabou. Esey a haci cu e autonan a dal den otro.
ORANJESTAD (AAN): Debi na e cambio den trafico cu ta tumando luga na diferente caminda, ta bon pa recorda e automobilistanan cu e caya cu tin pabou di AMC Unicon bay zuid a bira un caya verboden pa drenta aden.
Asina mes cu dos borchi poni ambos banda di caminda por a mira con keto bay automobilistanan ta cana drenta e caya aki manera tabata e custumber antes, sin paga tino cu e borchinan
Diaranzon aki lo trece puntonan dilanti:
ORANJESTAD (AAN) – Den un entrevista cu DIARIO a realiza cu señor Leo Yarzagaray, presidente di Fundacion CAS, el a duna di conoce cu e instancia aki ta bay cambia di identidad huridico, y envez di un fundacion lo bira un Asociacion pa defensa di e consumidor.
“Den e transcurso di añanan nos a bin realiza cu ta necesario pa envez cu nos tin e identidad huridico di Fundacion, cu ta un organizacion sin miembro, nos bira un Asociacion, cu tin miembronan cu por sali na defensa y promocion di interes di e consumidor”, señor Yarzagaray a expresa. Tabata tin discusionnan caba si ta bon pa e fundacion keda solamente na interes di e consumidor, of si mester amplia esaki y bin cu un asociacion di ciudadanonan di Aruba.
ORANJESTAD(AAN):– Diabierna anochi polis a wordo manda pa Sasaki direccion luz di trafico di ex Adventure Golf.
Esaki pa un boto cu tabata riba caminda.
Na yegada di e patruya a bin topa cu un boto riba su trailer para parcialmente tambe riba caminda.
E doño di e boto a conta cu e tire di e trailer a kibra y cu e boto a raspa riba e caminda.
ORANJESTAD (AAN)- Diasabra 25 di Februari, 22 alumnonan di karate a hasi examen pa cambio di faha. E alumnonan ta di Academia Shotokan Karate-Do Aruba, situa na e mall di Tanki Leendert 249. Cu hopi esfuerzo y perseverancia desde 4:30 di atardi te cu 10:30 di anochi, e alumnonan a logra nan meta.
Un peaton a fayece na Hospital
ORANJESTAD(AAN): Diabierna
anochi a sosode un accidente basta
serio net na altura di e rotonde
di Pos Chikito.
Aki un ciudadano, Epigenio
van der Biezen, canando na
pia, a subi caminda sin paga tino
a wordo gedal pa un auto
net prome cu e rotonde.
Mesora polis y ambulance a ser
manda na e sitio.
Eybao e victima tabata mustra di tabata tin hopi golpi na su curpa.
Cu urgencia a bai cune Dr Horacio Oduber Hospital. Eynan dokter a cuminsa atende mesora pa purba sakba su bida. Ademas di e dal su cabez fuertemente na rand di e windshield, e tabata tin tambe pianan fractura. Tabata un impacto fuerte.
Cumbre na Aruba riba gas y petroleo riba su mes ta un logro
ORANJESTAD(AAN): Mundialmente e crisis riba petroleo ta un punto di preocupacion grandi. No ta pasa un dia cu e noticia di prijs halto y creciente di crudo no ta den luz di atencion. Na Aruba e situacion aki ta afectando nos tambe, sigur pa e isla chikito y vulnerabel cu nos ta. Valero Aruba ya algun luna atras a anuncia di lo cera su portanan meramente pa e prijs di crudo cu ta asina halto cu ta pone cu su operacionnan ya no ta rendabel. Un situacion ilustrativo di loke ta pasando mundialmente.
No a papia di deadline cu Valero, segun Prome Minister:
ORANJESTAD (AAN) – Prome Minister mr. Mike Eman, a duna di conoce den entrevista cu Matutino DIARIO, cu durante e reunion di Diabierna cu ehecutivonan halto riba materia petrolero, nan a yega na un acuerdo cu ta consisti di tres punto. E empresanan y paisnan presente a palabra cu nan tin interes riba un partnership pa loke ta trata e refineria y pa sigui discuti riba e parti aki. Tambe a palabra riba e interes cu tin pa exploracion di gas na Aruba, entre Repsol y Ecopetrol, y riba e interes grandi cu tin entre Gas Unie, Repsol, Ecopetrol pa loke ta trata suministro di gas pa nos pais, y naturalmente tur cos den combinacion cu Pais Aruba.
“ Tur e combinacionnan aki a pone nos den un mehor posicion, cu simplemente ora bo ta papia riba un problematica na e momentonan aki di crudo y di e refineria.


text:
woensdag 30 september 2009
Catalino Bocachica (Luis Darío Bernal Pnilla)
Título: Catalino Bocachica
Outor Luis Darío Bernal Pinilla
Original na papiamentu nò
Traduktor Mariselle Bermúdez, Fundashon Planifikashon di Idioma
Título original Catalino Bocachica (spañó)
Género prosa, literatura hubenil
Aña di publikashon 2004
Editorial Fundashon pa Planifikashon di Idioma
Edishon promé
ISBN 99904-2-061-0
Kantidat di página 58
Ilustrashon? si
Ilustradó: Carlos Alfonso Bernal Pinilla (famia di outor?)
Portada dilanti nòmber di outor, ilustradó ku editorial i título ku ilustrashon di mucha hòmber (personahe prinsipal) na kosta. Ademas ta mira shelu ku nubia, laman, santu di laman, palu di koko i parti di un fòrti.
Portada patras algun frase tokante outor i premio literario ku el a risibí.
Kantidat di kapítulo 12
Índise no tin
Biografia kòrtiku di e outor:
Luis Darío Bernal Pinilla (Colombia) ta abogado, eskritor, poeta i krítiko. E tin un postgrado den siensia polítiko, ekonomia i relashon internashonal. E ta promotor internashonal di lektura i asesor editorial riba tereno di diseño i elaborashon di teksto eskolar pa lenga i literatura. El a risibí premio nashonal i internashonal pa su obra, entre otro pa novela, kuenta, poesia i ensayo.
[fuente: e buki mes]
Bibliografia kòrtiku di e outor:
Na 1979 el a risibí ‘Premio Nacional de Novela Infantil’ pa Catalino Bocachica. Na 1999 su novela Fortunato a risibí un Menshon di Honor’ pa e ‘Premio Nacional de Literatura Infantil Colcultura’.
[fuente: e buki mes]
B Profundisashon
Motibu di eskoho
Esaki ta un di e kuater bukinan ku Fundashon pa Planifikashon di Idioma (FPI) a saka den e kolekshon ku alumno di 1ste ku 2de di MIL tin den nan boekenpakket. Esaki ta obligatorio pa nan lesa.
Espektativa
Mi a tende ku e no ta apelá na nos muchanan, pasobra 1) e ta infantil, pa mucha di skol básiko i 2) e ta di un pais straño, e mucha no por identifiká ku kontenido ni deskripshon di paisahe òf situashon. Ora mi ta mira e ilustrashonnan mi ta inkliná pa sigui e promé argumentashon.
Promé frase
Ku wowo lombrante manera dos gota di stabachi i un dushi sonrisa koroná pa un kareda di djente blanku blanku, Catalino tabata kore pa yega na e kioskonan trahá di ramakoko yen yen di turista tur na piká di sangura.
Último frase
Su amigunan a bula riba dje, his’é na su pianan i forma un pirámide formidabel di mucha chikitu miéntras Bayena a subi rin, sakudiendo na laira e faha plateá di kampeon: E KAMPEON DI BOCACHICA.
Tema
Por realisá soño ora bo ta perseverá, ku esfuerso i kurashi.
Personahenan
Personahenan prinsipal
Catalino, nasí na Bocachica, di diesdos aña, kisas diestres, kabei tur na krùl. El a pèrdè su mama algun aña pasá (p 11) ora poko hòmber a sekuestrá su mama. Na página 54 nan ta yam’é Catalino Bocachica, ya ku el a meresé nòmber di e lugá na kosta ei komo ‘fam’.
Tio Pepillo, inspektor di Turismo na Bocachica, (p 13) a hisa Catalino for di playa e anochi ku su mama a disparsé. (p 18). A yega di purba su suerte komo bòksdó, te asta nan a yam’é Pepillo Bocachica (p 25) pero enbano. E tin un wowo di glas (p 26)
Bayena, un fabrikante di bòksdó, ora su wowo kai riba un mucha, e tabata push’é dilanti i hasié kampeon. Ta di esei e tabata biba.(p 51). E tabata di Cartagena, masha gordo mes, manera tres hòmber mará na un faha plateá (p 29), semper bistí na blanku, ku un dashi masha hanchu ku flor di tur koló, ku e tabata kita únikamente ora solo disidí di kima ku tur su furia riba Bocachica. E tabatin un bigoti pretu grandi ku tabata tapa mitar di su kara.Su brel di glas skur tabata tapa e otro mitar di su kara. Semper e tabata bini kompañá pa tres hòmber gordo. Su stèm ta ronko i potente (p 48).
E Bòksdó di Luna, tambe konosí komo ‘e entrenadó mágiko’, ‘e bòksdó pretu’ i ‘su amigu’.
Personahenan sekundario
Repe, piskadó (p 23)
Pepe Lucho, entrenadó di Tio Pepillo (p 23)
Carmelito, mihó amigu di Catalino (p 53) ounke nos no ta lesa nada mas di dje.
Otro amigunan ku nos ta haña nòmber di dje sin mas deskripshon ta: Pambelín, El Rocky, Mochilón, Carecaballo, Pasualín, Caracolito (p 9)
tambe tin amigu anónimo: ... i e otro amigunan di Catalino... (p 9)
Dòkter Pantojita, ku ta atvertí Tio Pepillo.
Desaroyo di karakter
Ya ku e novela akí ta masha kòrtiku, no tin desaroyo di karakter.
Tempu
Algun luna, promé ku novèmber i desèmber. Sin aña. ‘Awendia’.
Mi a les’é, kab’é den dos ora.
Lugá
Bocachica, un bahia di Colombia. Hopi aña pasá e galeonnan mahestuoso di e spañónan tabata drenta e awanan di Bocachica. Manera dos gigante di piedra e fòrtinan di San Fernando i San José, na forma di tengla di kangreu monumental, tabata sera entrada pa Bahia di Cartagena. (p 7/8)
Playa di Sùr, un lugá desolá, bunita i yen di misterio, ku tabata keda na e otro banda di Bocachica. (p 37)
Konflikto
Catalino ta biba sin mama (ni tata), pasobra kriminalnan a sekuestr’é. Pa e bai buska su mama e tin mester di plaka. E chipichipi ku e ta gana ku su kenshi pa turista no ta yud’é.
Solushon
E ke purba su suerte ku bòkseo. E ta trein masha duru i e ta logra bira kampeon di Bocachica. Asina Bayena ta tum’é den su fábrika di bòksdó.
Estilo
Poétiko – ku fantasia. ‘Un bòksdó bistí na luna’ (p 40). ‘Un anochi nublá a pèrdè na horizonte’ (p 11) ‘Ora su kurpa briante bula na awa i su brasanan delegá koló di bròns manera rema nèrvioso lanta e olanan, awa tabata hala un banda pa Catalino pasa.’ (p 8)
Perspektiva di kontamentu
Un echadó di kuenta ku sa tur kos.
Resúmen di kontenido
Catalino di Bocachica ke bira bòksdó pa haña su mama bèk, ku kriminalnan a sekuestrá. Ora su entrenadó ta bira malu, e tin ku praktiká su so. Ku yudansa di e bòksdó bistí na luna Catalino ta bira kampeon.
Aplikabilidat pa enseñansa
Ademas di lesa pa lesa e buki akí, e ta sirbi pa studia gramátika i amplia vokabulario. Den un artíkulo chikí lo mi profundisá esaki.
Remarke òf pregunta
Algun ilustrashon no ta kuadra ku e teksto. Por ehèmpel e teksto ta deskribí Bayena ‘masha gordo mes’ i ‘semper bistí na blanku’ (p 29) pero e pintura (p 30) ta pint’é komo un hòmber di postura basta normal i bistí na shinishi (òf un koló lizu), ademas segun e teksto ‘Semper e tabata bini kompañá pa tres hòmber’ (p 29) pero e pintura ta mustra dos so; teksto ta papia di e bòksdó pretu (p 43), e ilustrashon (p 42) sinembargo ta pint’é blanku.
Kon pisá un piano ta? (p 23): ‘Tur atardi, despues di trabou, mi tabata bai ku mi piano na Boxer...’ [Piano ta sinónimo di keyboard?]
Kiko ta ‘djente di katuna’? (p 8)
Tin skirbí laria (título 3) i laira (p. 56). Tur dos variante ta ‘standardisá’?
C Balorisashon
Bunita. E vokabulario ta riku, e idioma ta poétiko. E kontenido di e kuenta ta konstruktivo.
1 opmerking:


text:
Kralendijk Boneiro: Aki ta sigui noticianan di Polis di Boneiro relaciona cu algun sucedido.
Ladronisia di tayer di outo
Riba djabièrnè 9 di novèmber a drenta keho di ladronisia di kuater tayer di outo inkluso nan rim. E outo tabata stashoná riba Kaya Finlandia. E ladronisia a tuma lugá entre djaweps 8 di desèmber pa mas o ménos 9.30 or di anochi i djabièrnè 9 di desèmber pa mas o ménos 6.30 or di mainta. E kaso ta bou di investigashon.
Outo a dal siklista riba Kaya Nikiboko Sùit
Riba djaweps 8 di desèmber un aksidente entre un outo i un baiskel a tuma lugá. E outo ku tabata koriendo den direkshon sùit riba Kaya Nikiboko Sùit na altura di e promé rotònde ku ta konektá Kaya Kanari, Kaya Nikiboko Sùit i Kaya Betico Croes ku otro, tabata ke a kita bai na su man drechi pa sigui riba Kaya Nikiboko Sùit. Na e momentu ei un siklista a dal den e outo dor ku esaki ke a sigui bai stret pa subi Kaya Kanari. E siklista no tabatin herida visibel pero a transporte ku ambulans pa hospital pa kontrol médiko.
Kontrol di tráfiko na Kaya Amsterdam
Riba djaweps 8 di desèmber den oranan di atardi un kontrol di tráfiko a tuma lugá na Kaya Amsterdam, kaminda nan a parti but pa entre otro falta di un plachi di number bálido, pa no tin papelnan di seguro bálido ni reibeweis.


text:
Pronostico di tempo ta indica cu diahuebs anochi shelo lo ta levemente te parcialmente nubla cu chens pa un awasero pasahero den marduga y diabierna, shelo lo ta levemente te parcialmente nubla cu un awasero pasahero.
Temperatura maximo 30 grado Celsius y temperatura minimo 24 grado Celsius.
Solo lo baha awe nochi 06:25 pm y lo sali mañan mainta 07:01 am.
Biento:
For di direccion generalmente oost y modera te basta fuerte; forsa 3 te 5 (12 te 39 km/ora, 7 te 21 nudo).
Den dia of durante di awasero fuerte te posiblemente duro den rafaga; forsa 6 te 7 (40 te 61 km/ora, 22 te 33 nudo)
Situacion general di tempo:
Den proximo 24 ora humedad ta bay aumenta un poco den region local. Esaki lo pone cu principalmente den oranan di marduga y mainta tempran di diabierna un awasero pasahero por cay riba isla di Aruba.
Condicion di lama:
Olanan di lama lo ta for di direccion oost cu haltura di 4 te localmente 7 pia.
Temperatura di superficie di lama 27 grado Celsius.
Fenomenonan special: ningun
Registracion di temperatura (Celsius) y awasero (mm) den ultimo 24 ora:
Airport max 30 / min 25 / 0.8
Hadicurari max 28 / min 25 / 0.0
Pronostico di tempo pa fin di siman:
Levemente te parcialmente nubla cu algun awasero pasahero;
Biento lo ta for di generalmente oost y modera te fuerte, posiblemente duro den rafaga;
Temperatura max/ min lo ta: 30/24


text:
Sèptèmber 2015
Pa 1 Sèptèmber 2015 na Hulanda, e basisbeurs di studiefinanciering lo no ta èksisti mas. Esaki ta nifika ku e studiefinanciering ta bira un fiansa (lening) kompletu. Esaki ta wordu yama “Sociaal Leenstelsel”. Antes nos tabata konose e areglo ku ora bo kaba bo estudio den 10 aña e prestatiebeurs ta bira un gift. Pa……
E idea tras di 1 mei
Hopi studiante ta puntra nan mes, dikon inskribí promé ku 1 mei? E idea tras di esaki ta, ku hopi studiante ta warda pa lastu momentu pa inskribi pa un estudio. Hopi ta warda pa asta ora skol ta serka di kuminsa pa kore inskribi. I durante di aña eskolar tin ku ta ku stòp……
Ov chipkaart pa studiantenan nobo
Infomashon pa studiantenan nobo tokante ov chipkaart Studia na Hulanda a trese informashon tokante ov chipkaart na studiantenan di Rotterdam. I esaki ta informashon ku a wordu presentá.
Kosnan pa regla ora bo yega Hulanda
Kiko mi tin ku regla ora mi yega Hulanda? Ora ku bo yega Hulanda, tin algun kosnan ku bo tin ku regla asina bo yega. I tambe segun dianan ta bai, mas kos ta bira relevante pa regla sea pa ku bo bida personal, komo studiante i komo suidadano. Studia na Hulanda a traha un……


text:
APA tin e meta di cera alianzanan estrategico cu por trece un balor agrega na nos waf
Director Alfonso Boekhoudt:
ORANJESTAD (AAN) – DIARIO a realiza un entrevista cu drs. Alfonso Boekhoudt, director di Aruba Port Authority (APA) relaciona cu un bishita cu for di exterior for un compania portuario for di Brasil. Señor Alfonso Boekhoudt a señala cu APA tin contactonan cu diferente compania for di exterior, entre otro di Sudamerica manera Colombia y Brasil, indicando cu nan no ta enfoca riba un pais pero riba alianzanan estrategico cu por ta beneficioso pa nos pais y cu tin un balor agrega pa e volumen di waf. Boekhoudt a indica cu ta facil pa por haya partnernan haci negoshi, actualmente, di e volumen cu nos waf tin pero APA tin companianan cu ta haci esaki caba.
Loke mas ta interesa APA awor ta wak unda por yega na alianzanan estrategico cu ta trece un balor agrega pa APA, tanto directo como indirectamente y si ta logra establece companianan hunto cu por haci uso di iniciativanan, manera “Caribbean Basin Initiative”, LGO Besluit y cu por fungi como intermediario pa negoshinan mas grandi. Panama tambe ta un Puerto di interesa pa APA, y den luna di Juni sr. Boekhoudt lo ta bayendo Panama y aya tambe e lo haci su contactonan pa wak con por ta posible pa yega na e alianzanan estrategico aki cu ta bay ta di balor grandi pa Aruba.
Señor Boekhoudt a duna di conoce cu el a ricibi bishita di e director di FIESTP, señor Jorge Muller. E proposito di su bishita tabata pa papia cu diferente personanan y cu ATIA, naturalmente, pa duna siguimento na e mision pa Brasil cu Aruba tabata tin.
El a splica cu un bez cu contactonan ta worde estableci, busca informacion y cuminza den un comunicacion cu companianan na Brasil, ta importante pa sa con e canalnan ta habri, kico mester logra pa cuminza habri portanan y yega na cosnan concreto cu por haci hunto y esaki ta e meta pa realmente haya sa con tin cu sigui cu e contactonan cu tin pa habri e portanan y comberti e posibilidadnan existente den algo concreto y realistico cu tur hende ta wak cu e ta tuma lugar.
Di parti di comercio di Aruba tabata tin sesionnan masha importante pa worde teni, particularmente pa director y APA mes y e contactonan cu el a establece na Brasil.
El a señala cu Brasil ta interesante y importante pa APA den hopi sentido, y nan kier logra tin e contactonan aki y cera e “join venture” pa acuerdonan mutuo y negoshinan conhunto cu diferente compania na Brasil, y si e acuerdonan lo worde cera pa haci negoshinan halto cu lo pasa via Aruba, no solamente pa Aruba mes pero sino di Aruba via Caribbean Basin pa Merca y via LGO drenta Europa, y esey ta bay genera volumen cu tambe ta pasa via nos waf.
Director di APA a indica cu di otro banda, e aspecto directo ta nan a logra establece contactonan cu companianan cu ta mira e ubicacion geografico di Aruba como algo estrategico pa sigui haci un analisis con pa uza esaki pa realiza un mehor linea logistico den e region, y den e sentido aki APA kier sigui tin e reunionnan aki, duna siguimento, manera aworaki a sosode cu e bishita di señor Muller di FIESP.


text:
Un truck a pasa ariba un grupo di soldaat riba Jeruzalem, lagando cuater persona morto y por lo menos 13 herida. Esaki servicionan di siguridad di Israel a informa diadomingo.
Tres di e cuater victimanan tabata soldaatnan femenino, e minister di Educacion Israeli, Neftali Bennet a informa. E di cuater victima tabata un homber hoben, pero no tabata cla di tabata trata aki di un soldaat of no.
Tur e victimanan tabata tin mas o menos 20 aña di edad. Nan tabata un grupo di soldaat cu a caba di baha for di un bus y nan tabata bezig ta organisa nan rugtasnan y aki ta caminda e terorista a wak e oportunidad oportuno, mandando su truck ariba e grupo. Asina e vocero di polis Israeli, Micky Rosenfeld a informa. El a bay pa purba un di dos biaha, pero e terorista a wordo tira mata na e luga di e sucedido.
E organisacion Islamico fundamentalisa Hamas a alaba e atacante riba na cuenta di Twitter, bisando: “Nos ta bendiciona e homber balente aki cu su operacion heroico cu su truck na Jeruzalem. Esaki ta e respuesta contra di e crimennan di ocupacion Israeli”.
Tur e hospitalnan di Jeruzalem ta atende e personanan cu a wordo herida den e atake, cual a tuma luga den un avenida popular cu bista riba e ciudad di Old Jeruzalem. Alcalde di Jeruzalem, Nir Barkat, a bisa den un comunicado cu tur esunnan cu ta incita y ta apoya terorismo lo mester paga un prijs hopi halto. El a haci un yamada na tur e habitantenan di Jeruzalem y full e pais pa ta alerta pero cu no laga e atake stroba nan den nan bida cotidiano, pa no laga terorismo triunfa.
Simpatizante di ISIS
Prome Minister Israeli, Benjamin Netanyahu, a acudi na e sitio di e incidente y a bisa cu e identidad di e atakante ta conoci cerca autoridadnan y cu e tabata un siguidor di ISIS.
Netanyahu a agrega cu mas bien tin un conexion entre e atakenan terorista na Europa y esun aki na Jeruzalem.
Ningun grupo a asumi responsabilidad di e atake.
Atacante a wordo identifica
Polis di Israel a identifica e atacante di Jeruzalem como Fadi Qunbar, di 28 aña di e bario Jabal Mukaber den e zona oriental di Jeruzalem. Polis a detene nuebe sospechoso mas, incluyendo cinco familiar di Qunbar.
Cuater persona ta perde nan bida den atake cu truck na Jeruzalem
Un truck a pasa ariba un grupo di soldaat riba Jeruzalem, lagando cuater persona morto y por lo menos 13 herida. Esaki servicionan di siguridad di Israel a informa diadomingo.


text:
Archivo di September, 2009
FECHA: DIARANZON 30 SEPTEMBER 2009:
Sorteo DIARIO: 9363 – 6806 – 0133
Sorteo CORSOW: 5671 – 5987 – 8079
Sorteo CATOCHI: 4128 – 6032 – 8171
Sorteo SUPER 4: 6154
Sorteo BIG 4: 4301
Sorteo ZODIAC: 4666 – Piscis
LOTTO: 02 – 18 – 25 – 28 – 34 Joker: 21 Free letter: E
ORANJESTAD (AAN): Diahuebs na corte di husticia un biaha mas ta bay tin diferente caso penal.
E prome caso ta un caso den cual R.L.E. ta worde acusa di a intencionalmente maltrata un persona riba 24 di October 2008, door di dal e mas biaha den su cara, door di cual e persona ey a worde herida y/of a sufri dolor.Despues ta bay tuma lugar un caso den cual B.G. ta worde acusa di a intencionalmente destrui T-shirt di un persona riba 27 di Januari 2008.
Sin pone tino na loke e ta bisa, y menos ainda midi e consecuencianan real y politico, Nel a bolbe laga su lenga core bay laga su cerebro hopi atras, na momento cu el a anuncia den un conferencia di prensa reciente cu e ta bay kita B.B.O., e ta bay subi salario minimo y e ta bay cera e centro cu e mes a habri pa alberga e cholernan. Pa purba compronde kico ta pasa den su cabez di tapara, bo mester tin contacto cu Negro Felipe, o Maria Lionza, o cualke otro bruho di vecindad! No solamente e ta haciendo su mes hopi ridiculo, e ta dunando tambe tur indicacion cu su odio no ta dirigi contra su contrincantenan so, sino contra Aruba y Pueblo Arubiano tambe!
Aruba Mas di Mey Siglo Pasa
ORANJESTAD (AAN): Juan Chabaya “Padu” Lampe. “Tata di nos Cultura” a lanta den e cas aki cu tabata situa den caya grandi, mas o menos 100 meter pabao di La Moderna. (E potret a worde saca pa Mr. Maarten Noot, e prome Havenmeester di Aruba, mas di 55 aña pasa). E famia Lampe tabata un famia musical. Padu su tata Harry, tio Olivier, Oom Zepp, Oom Wem, su ruman Tom, su prima Alida “Dachie”, tur tabata toca un of otro instrument musical.
Experto den Ley Constitucional mr. Luciano Milliard:
Manera reforma un Ley di Impuesto!
ORANJESTAD (AAN) – Matutino DIARIO a acerca na Universidad di Aruba, mr. dr. Luciano Milliard, Hurista experto den Ley Constitucional, y nos a puntre tocante e decisionnan cu un gobierno demisionario por tuma y kico no mag haci. El a splica cu despues di eleccion dia 25 di September, Gabinete Oduber IV a entrega su retiro, y na e momento ey Gobernador ta haci un apelacion na prome minister Nelson Oduber y su gabinete pa atende e asuntonan cu tin pendiente te ora cu bin un gobierno nobo, cu ta goza di e sosten di un mayoria den Parlamento.
Turbulencia pa Aruba a spanta pasahero
ORANJESTAD (AAN): E trip di un famia back pa Curacao a caba den tristeza despues cu un di nan a haya atake di curazon durante e vuelo di Amsterdam pa Aruba.E pasajero su nomber ta Iris E. Muyden Pieter kende tabata hunto cu e famia cu destino Curacao.E señora tin 66 aña di edad. Mas cu un ora prome cu e avion di Martin Air a baha na Aruba ya caba na aeropuerto tabata pendiente pa yegada di e avion. E piloto mes no kier a divulga mucho cos.
ORANJESTAD (AAN): Diabierna cu a pasa, Douane seccion di Aeropuerto a haya bin intercepta droga scondi den boter di talco pa baby.Ta trata di aki di un hende homber cu inicial J.F.M naci na Curaçao prome di november 1987. E persona menciona a yega for di Curaçao alrededor di 20.45or di anochi cu e vuelo di Tiara Air.Durante e control di douane a bin constata cu e persona tabata tin un boter di talco pa baby den su maleta.
ORANJESTAD (AAN): Un di e mamalnan cu semper a causa fascinacion na hopi persona ta e dolfijnnan. E dolfijn ta un animal nobel y fuerte, pero di personalidad amabel. Aki na Aruba nos conoce dos tipo di dolfijn cu ta biba y reproduci rond di nos isla. Door di esaki Post Aruba a dicidi di emiti un emision di stampia cu nomber “Dolfijn rond di Aruba”. E dos tipo di dolfijnnan aki ta:
Stenella Frontalis: Stenella Frontalis, anteriormente conoci como Stenella Plagiodon, ta mas bien un dolfijn chikito cu mancha y cu un snuit largo.
ORANJESTAD (AAN)— Fin di luna pasa a tuma lugar un seminario y certificacion special di formanan (Pumse), bou auspicio di Pan American Taekwondo Union (PATU) na San Jose, Costa Rica. Durante e evento aki a tuma lugar un seminario di dos dia y un curso di tres dia mientras cu na final a tuma lugar un examen pa esnan cu kier a certifica como referee di formanan, conoci tambe como poomsae. Tabata trata aki di un curso masha intensivo pasobra e participantenan mester a entrena for di 9’or di mainta te cu 8’or di anochi, cu un tempo di descanso pa lunch di solamente 1 ora.
ORANJESTAD (AAN): Ayera DIARIO a ricibi e siguiente comunicado di prensa for di Ministerio Publico di Antiyas relaciona cu e caso di desaparicion di James Hogan, vice-consul di Merca.
Na e momentunan aki por confirma cu a base di un peticion haci door di Procurador General di Antia Hulandes na Consul General di Estados Unidos a pidi asistensia di dos investigador. Entre tanto Dialuna atardi 1 funcionario di FBI y 1 funcionario di State Department a keda inclui den e team di investigacion.
Pero responsablemente via un concepto di ley
ORANJESTAD (AAN) — Lider di PDR, mr. Andin Bikker a worde puntra, den entrevista cu DIARIO, tocante un carta cu e por a haya for di mr. Mike Eman, recientemente, tocante riba cierto puntonan di preocupacion cu AVP kier sa su opinion.“ Loke mi ta corda ta, ta cu nos a haya constantemente cartanan di fraccion di AVP, por ehemplo, tocante conceptonan di ley riba cual nos ta den e mesun frecuencia. Entre otro esun pa duna derecho di voto na Arubianonan Hulandes cu ta biba den Hulandes.
ORANJESTAD (AAN)— E prome competencia di deporte escolar pa aña 2009-2010 a yega su final despues di weganan sumamente interesante di trefbal. IDEFRE a organisa y coordina e competencia escolar cu a conta cu participacion di gran mayoria di school basico, cu a keda parti den 6 poule. Weganan di Trefbal a inicia den Compleho Deportivo Frans Figaroa na Noord y na Centro Deportivo Betico Croes na Santa Cruz. Mientras cu pa clasificacion final, tur wega a tuma lugar den Centro Deportivo Betico Croes na Santa Cruz y tabata parti den poule E y poule F.
🙂 😮 😛 🙂 😮 😛 🙂
Awe 30 di sept, nos querida mama Sofia Maduro -Kock ta cumpli e bunita edad di 70 aña. Pabien di su yiunan Mariela, Roland y Vivian, nieto y nietanan, rumanan y tur demas famianan y amistades cu ta desea Sofia hopi aña mas di bida jen di salud y bendishon. Hopi pabien, y tur cos bon. Felicidades!
🙂 😮 😛 🙂 😮 😛 🙂
Aruba a goza di e gran Parada di Victoria
ORANJESTAD (AAN): “Di berdad cu e evento tabata un bon oportunidad pa topa hopi hende atrobe y pa yama nan danki pa e sosten y apoyo ricibi den campaña”, asina Michelle Winklaar di Partido AVP a cataloga e parada di victoria di diadomingo ultimo. E candidata number 7 riba e lista di AVP a logra algo mas cu mil voto riba su nomber den su prome salida como candidata riba e lista victorioso di Partido AVP.


text:
Abogado de Hoogd ta bisa cu aparentemente Banco Central a drumi durante 17 aña
Den caso Stanford International Bank:
*Abogado di BC ta indica cu ta mustra como si fuera de Hoogd ta ‘stroman’ pa hendenan misterioso
ORANJESTAD (AAN): Diamars DIARIO como unico medio di prensa tabata presenta na corte, unda cu a tuma lugar continuacion di un caso entre ‘Stichting Stanford Aruba’ y Banco Central di Aruba. E proceso entre e dos partidonan a cuminza for di basta tempo caba, unda cu varios documento a worde intercambia entre e partidonan y huez di corte di husticia.
Diamars tabata e dia pone pa e caso worde trata. Ta asina cu Stichting Stanford Aruba ta un fundacion lanta pa un grupo di alrededor di 25 persona perhudica door di Stanford International Bank (SIB).
Na 1992 Stanford a acerca Banco Central di Aruba pa e haya un licencia como banco, pero esaki a worde nenga. Via un otro caminda el a logra bira activo riba mercado di Aruba. E banco tabata ofrece interes halto (9% y mas), pa hende deposita nan placa.
Hopi hende a haci esaki y na 2009 ora cu SIB a cay den otro, hopi hende mundialmente a perde sumanan grandi di placa. Na Aruba tambe esaki tabata e caso pues y en total hendenan riba e isla a perde alrededor di 35 miyon dollar.
Abogado Gabri de Hoogd a representa Stichting Stanford Aruba (SSA) den nomber di e alrededor di 25 persona perhudica. El a trece dilanti cu henter e organizacion di Stanford ta den estado di bancarota y no ta cla ainda si esnan perhudica lo ricibi compensacion pa loke nan a perde.
El a bisa si cu loke ta sigur ta cu nan lo no haya 100% di e placa cu nan a inverti. SSA a cuminza e caso contra Banco Central, pasobra segun SSA, un di e rolnan mas importante di Banco Central ta pa ehecuta supervision y control riba actividadnan di banco y di otro instancianan financiero, segun e LTK, cu ta Landsverordening Toezicht Kredietwezen.
E abogado a trece dilanti cu como tal Banco Central mester por a actua na tempo durante e 17 añanan cu Stanford a opera na Aruba, pa asina evita loke a sosode.
Banco Central pues mester tene un bista riba tur instancianan monetario di cual e actividadnan lo por tin un influencia riba e stabilidad monetario y reputacion financiero di Aruba. De Hoogd a splica cu Banco Central tabata na altura cu algo no tabata bon cu Stanford International Bank.
Segun e abogado, prueba di esaki ta cu den Amigoe di Aruba a Sali un articulo riba 19 di Februari 2009, den cual tin para cu Banco Central pa añanan largo tabata preocupa riba Stanford.
De Hoogd a bisa cu en vez di haci algo, Banco Central a drumi durante di 17 aña y door di esaki varios hende na Aruba a worde perhudica financieramente.
Pesey SSA ta buscando un compensacion di parti di Banco Central, pero esey lo mester bin dilanti den otro procedura. Banco Central a worde representa pa abogado Allart Haasjes kende a bin for di Hulanda y el a worde asisti pa Mr. Anthony Carlo.
Banco Central su punto di bista principal ta cu e peticion di Stichting Stanford Aruba mester worde declara no admisible. Segun e abogado, Banco Central no por worde poni responsabel pa e actonan di Stanford International Bank.
Banco Central no a duna Stanford e permiso di opera como banco. Haasjes a cuestiona tambe e hecho cu De Hoogd ta bisa di representa un cantidad di hende cu ta parti di e Stichting, pero te ainda ningun hende sa ta ken ta tur e personanan den e stichting.
Segun e abogado Hulandes, ta mustra manera de Hoogd ta actua como ‘Stroman’, pa un grupo di hende cu lo tin cierto motibonan scur pa no duna informacion di nan mes, incluyendo informacion financiero.
E abogado a bisa tambe cu ta posibel cu un procedura ta worde hiba na corte den nomber di hende cu no ta existi. Haasjes a bisa tambe cu SSA no a trece dilanti na un manera cla, den ki sentido Banco Central lo a faya y kico Banco Central por a haci.
El a trece dilanti tambe cu Banco Central no tabata tin e autoridad di actua contra Stanford International Bank. Huez na final a bisa cu e ta bay duna su veredicto dia 26 di Januari.